**OLIMPIADA DE LIMBA ENGLEZĂ PENTRU CLASELE V-VI, 2018**

Profesorii îndrumători sunt rugați să citească regulamentul specific și anexele acestuia.

*Temele stabilite:*

* **clasa a V-a: A HAPPY CHILD** - Poster în format A3 realizat din: text (100-150 cuvinte) pe tema anunțată, cu titlu specific (evaluare max.70 puncte) și ilustrație adecvată conținutului textului și temei (evaluare max.30 puncte). Total 100 puncte

**\* pe spatele posterului:** numele și prenumele elevului, clasa, școala, profesor îndrumător

* **clasa a VI-a: MY WORLD** - Poster în format A3 realizat din: text (150-200 cuvinte) pe tema anunțată, cu titlu specific (evaluare max.70 puncte) și ilustrație adecvată conținutului textului și temei (evaluare max.30 puncte). Total 100 puncte

**\* pe spatele posterului:** numele și prenumele elevului, clasa, școala, profesor îndrumător

*Etapele Olimpiadei de limba engleză pentru clasele V-VI*

* etapa pe școală:martie 2018

- Decizie nr…. din data de … a conducătorului unității de învățământ preuniversitar

- Comisia de organizare și evaluare pentru etapa pe școală: președinte - directorul unității școlare, doi profesori din aria curriculară ,,Limbă și comunicare” și un secretar

- Comisia stabilește criteriile de participare la etapa pe școală

- Se organizează expoziția de postere în școală; se realizează evaluarea, se afișează punctajele.

- Calificarea la etapa județeană se face direct de la etapa pe școală, punctajul minim pentru calificare fiind de 90 de puncte.\* Școlile cu efective de elevi foarte mici și mici și (1-2 clase pe fiecare nivel de clasa a V-a și de clasa a VI-a) participă la etapa județeană a Olimpiadei de limba engleză pentru clasele V-VI cu câte un singur elev pe an de studiu, respectiv câte 2 elevi pe an de studiu; școlile cu efective mari și foarte mari (3-4 clase pe fiecare nivel de clasa a V-a și de clasa a VI-a) pot participa cu 3, respectiv 4 elevi, pentru fiecare an de studiu.

- Se vor trimite la școala gazdă cu cel puțin 2 săptămâni înaintea etapei județene următoarele:

* tabelul cu elevii calificați la etapa județeană la școala gazdă, atât în format electronic, cât și letric, purtând antetul, ștampila școlii și semnătura directorului unității școlare din care provin elevii participanți. Sunt menționate: numele și prenumele elevului, clasa, titlul lucrării de concurs și numele profesorilor îndrumători.
* posterele elevilor
* acordul scris al părintelui/tutorelui fiecărui elev participant pentru promovarea lucrărilor din concurs în materiale educaționale ulterioare.
* CD-ul cu posterele scanate/fotografiate ale elevilor
* etapa județeană: 28 aprilie 2018, la Școala Gimnazială ,,A. I. Brătescu Voinești”, Târgoviște, prof. coordonator Marilena Ungureanu. \* Elevii realizatori de postere **nu** au participare directă.

\*Se interzice intrarea în spațiul destinat evaluării posterelor a părinților elevilor participanți, precum și a profesorilor îndrumători care nu au responsabilități de organizare și evaluare în cadrul concursului la etapa județeană.